Aborri ( Perca fluviatilis , e. European perch ) er ferskvatnsfiskur sem lifir í vötnum og ám í Evrópu . Útbreiðsla hans af mannavöldum nær þó til fleiri landa , svo sem Ástralíu og Nýja-Sjálands , þar sem hann er vinsæll til sportveiða . Þess háttar ónáttúruleg útbreiðsla getur þó verið varhugaverð þar sem aborrinn er rándýr og getur raskað lífríki viðkomandi svæðis . Aborrinn verður venjulega um 40 cm langur og 2 - 3 kg . Hann nærist á ýmsum vatnalífverum svo sem fiskum , marflóm , kröbbum , skordýrum , lirfum og eggjum . Hér fyrir neðan eru nokkrar myndir af aborra . Tekið er fram við hverja mynd hvaðan hún er fengin . Sérstaklega má nefna heimasíðuna FishBase.org sem er alþjóðleg síða með upplýsingum um nánast allar þekktar fiskitegundir ásamt myndum .